පෞද්ගලික උපකාරක (ටියුෂන්) පන්ති මඟින් සිසුන්ට සිදු කැරෙන බලපෑම් නියාමනයට අධ්‍යාපන අමාත්‍යාංශයේ මූලිකත්වයෙන් ජාතික කමිටුවක් පිහිටුවිය යුතු බව ජාතික අධ්‍යාපන කොමිසම නිර්දේශ කරයි.පළාත් අධ්‍යාපන කාර්යාල, ජාතික අධ්‍යාපන ආයතනය ළමා ආරක්ෂණ අධිකාරිය, පොලිස් කාන්තා ළමා කාර්යාංශය ද මේ නියාමන කමිටුවට එක්කර ගත යුතු යැයිද කොමිසමේ නිර්දේශයෙහි සඳහන් වේ.ජාතික අධ්‍යාපන කොමිසම මේ නිර්දේශ ඉදිරිපත් කරන්නේ පළාත් හතක දිස්ත්‍රික්ක පහළොවක සිදු කරන ලද පර්යේෂණයකින් පසුවය.